ประกาศกรมประมงประกาศกรมประมงเรื่อง หลักเกณฑ์ วิธีการและเงื่อนไขในการแต่งตั้ง การปฏิบัติหน้าที่และบัตรประจำตัวผู้ช่วยเหลือการปฏิบัติงานของพนักงานเจ้าหน้าที่พ.ศ. ๒๕๕๙ อาศัยอำนาจตามความในมาตรา๑๐๖ วรรคสาม แห่งพระราชกำหนดการประมง พ.ศ. ๒๕๕๘ อธิบดีกรมประมงออกประกาศไว้ดังต่อไปนี้ข้อ๑ ประกาศนี้เรียกว่า ประกาศกรมประมงเรื่อง หลักเกณฑ์ วิธีการ และเงื่อนไขในการแต่งตั้ง การปฏิบัติหน้าที่และบัตรประจำตัวผู้ช่วยเหลือการปฏิบัติงานของพนักงานเจ้าหน้าที่ พ.ศ. ๒๕๕๙ข้อ๒ ในประกาศนี้ผู้ช่วยเหลือการปฏิบัติงานของพนักงานเจ้าหน้าที่ หมายความว่าผู้ซึ่งอธิบดีกรมประมงแต่งตั้งให้เป็นผู้ช่วยเหลือการปฏิบัติงานของพนักงานเจ้าหน้าที่ตามประกาศนี้ให้มีชื่อย่อว่า ชปพ. ประมงสำนักงานประมงจังหวัด หมายความรวมถึงสำนักงานประมงพื้นที่กรุงเทพมหานครประมงจังหวัด หมายความรวมถึง ประมงพื้นที่กรุงเทพมหานครข้อ๓ ผู้ที่ประสงค์จะสมัครเป็นผู้ช่วยเหลือการปฏิบัติงานของพนักงานเจ้าหน้าที่ให้ยื่นใบสมัครตามแบบท้ายประกาศนี้ด้วยตนเอง ณสำนักงานประมงจังหวัดหรือสำนักงานประมงอำเภอในพื้นที่ซึ่งเป็นที่ตั้งขององค์กรชุมชนประมงท้องถิ่นที่ตนเป็นสมาชิกข้อ๔ ผู้สมัครต้องมีคุณสมบัติ ดังต่อไปนี้(๑)มีสัญชาติไทย และมีอายุไม่ต่ำกว่ายี่สิบปีบริบูรณ์นับถึงวันสมัคร(๒)เป็นผู้เลื่อมใสในการปกครองในระบอบประชาธิปไตยอันมีพระมหากษัตริย์ทรงเป็นประมุขด้วยความบริสุทธิ์ใจ(๓)มีสุขภาพร่างกายสมบูรณ์ แข็งแรง(๔)เป็นสมาชิกขององค์กรชุมชนประมงท้องถิ่นในเขตพื้นที่จังหวัดและมีภูมิลำเนาหรือถิ่นที่อยู่ในเขตพื้นที่จังหวัดนั้น(๕)เป็นผู้มีมนุษยสัมพันธ์ที่ดี ได้รับการยกย่องหรือเป็นที่นับถือของสมาชิกองค์กรชุมชนประมงท้องถิ่นนั้น(๖)สมัครใจและมีความตั้งใจที่จะมีส่วนร่วมในการช่วยเหลือการปฏิบัติงานของพนักงานเจ้าหน้าที่และช่วยเหลือการพัฒนาด้านการประมงในท้องถิ่นและมีเวลาให้กับการปฏิบัติหน้าที่(๗)ไม่เป็นผู้เคยต้องคำพิพากษาถึงที่สุดว่ากระทำความผิดอย่างใดอย่างหนึ่งตามที่บัญญัติไว้ในมาตรา๑๑๔ ยังไม่ถึงห้าปีนับแต่วันที่มีคำพิพากษาถึงที่สุด(๘)ไม่เป็นผู้อยู่ระหว่างการถูกพักใช้ใบอนุญาตทำการประมง(๙)ไม่เป็นผู้ที่อธิบดีกรมประมงมีคำสั่งตามมาตรา ๑๑๓ (๑) หรือ (๕)และยังไม่พ้นสองปีนับแต่วันได้รับคำสั่ง(๑๐)ไม่เป็นผู้ที่อธิบดีกรมประมงมีคำสั่งตามมาตรา ๑๑๓ (๒)และยังไม่พ้นระยะเวลาการสั่งห้าม(๑๑)ไม่เป็นผู้เคยถูกเพิกถอนใบอนุญาตทำการประมงยังไม่พ้นห้าปีนับถึงวันยื่นคำขอรับใบอนุญาต(๑๒)ไม่เป็นผู้เคยถูกเพิกถอนใบอนุญาตทำการประมงมาแล้วสองครั้งภายในห้าปีผู้สมัครต้องรับรองตนเองว่าเป็นผู้มีคุณสมบัติครบถ้วนและได้รับการรับรองจากองค์กรชุมชนประมงท้องถิ่นที่ตนเป็นสมาชิกด้วยข้อ๕ การยื่นใบสมัครตามข้อ ๓ให้แนบเอกสารหลักฐาน ดังต่อไปนี้(๑)สำเนาบัตรประจำตัวประชาชน และสำเนาทะเบียนบ้าน(๒)รูปถ่ายหน้าตรง ไม่สวมหมวกกับแว่นตาดำ และไม่ใส่ผ้าคลุมหน้าเว้นแต่ผู้ซึ่งมีความจำเป็นตามนิกายของศาสนาหรือลัทธินิยมในทางศาสนา แต่จะต้องเปิดให้เห็นใบหน้าหน้าผาก คิ้ว ตา จมูก ปาก และคาง เป็นรูปถ่ายขนาดหนึ่งนิ้วถ่ายไว้ไม่เกินหกเดือนนับถึงวันยื่นใบสมัคร จำนวนสองรูป(๓)หนังสือรับรองการเป็นสมาชิกจากองค์กรชุมชนประมงท้องถิ่นข้อ๖ ให้สำนักงานประมงจังหวัดตรวจสอบเอกสารหลักฐานและคุณสมบัติของผู้สมัคร เมื่อพิจารณาเห็นว่าผู้สมัครมีคุณสมบัติครบถ้วนก็ให้ดำเนินการรับสมัครไว้และแจ้งให้ผู้สมัครมาเข้ารับการฝึกอบรมผู้ช่วยเหลือการปฏิบัติงานของพนักงานเจ้าหน้าที่ตามหลักสูตรที่กรมประมงกำหนดต่อไปข้อ๗ ให้สำนักงานประมงจังหวัดร่วมกับกองบริหารจัดการด้านการประมงจัดฝึกอบรมผู้ช่วยเหลือการปฏิบัติงานของพนักงานเจ้าหน้าที่ตามหลักสูตรที่กรมประมงกำหนดข้อ๘ ให้สำนักงานประมงจังหวัดรายงานผลการฝึกอบรมพร้อมรายชื่อผู้ที่ผ่านการฝึกอบรมซึ่งได้รับประกาศนียบัตรรับรองตามแบบท้ายประกาศนี้เพื่อเสนออธิบดีกรมประมงอนุมัติแต่งตั้งให้เป็นผู้ช่วยเหลือการปฏิบัติงานของพนักงานเจ้าหน้าที่ข้อ๙ เมื่ออธิบดีกรมประมงได้อนุมัติแต่งตั้งบุคคลให้เป็นผู้ช่วยเหลือการปฏิบัติงานของพนักงานเจ้าหน้าที่ตามข้อ๘ แล้วให้สำนักงานประมงจังหวัดจัดทำบัตรประจำตัวของบุคคลซึ่งได้รับการแต่งตั้งตามแบบท้ายประกาศนี้โดยให้ประมงจังหวัดเป็นผู้ลงนามบัตรประจำตัวดังกล่าวและให้สำนักงานประมงจังหวัดจัดทำทะเบียนรายชื่อผู้ช่วยเหลือการปฏิบัติงานของพนักงานเจ้าหน้าที่ของจังหวัดไว้ด้วยบัตรประจำตัวผู้ช่วยเหลือการปฏิบัติงานของพนักงานเจ้าหน้าที่ซึ่งออกให้ตามวรรคหนึ่งให้มีอายุสี่ปีนับแต่วันออกบัตรการต่ออายุบัตรประจำตัวให้ยื่นคำขอตามแบบท้ายประกาศนี้ก่อนบัตรหมดอายุไม่น้อยกว่าสามสิบวันกรณีบัตรชำรุดเสียหายหรือสูญหาย ให้ยื่นคำขอมีบัตรใหม่ ณสำนักงานประมงจังหวัดในเขตพื้นที่ตามแบบที่กำหนดท้ายประกาศนี้ข้อ๑๐ รูปแบบ และขนาดบัตรประจำตัวผู้ช่วยเหลือการปฏิบัติงานของพนักงานเจ้าหน้าที่ให้มีรายละเอียดดังนี้(๑)มีสีขาว ขนาดกว้างห้าจุดห้าเซนติเมตร ยาวแปดจุดห้าเซนติเมตรและด้านหน้าบัตรให้มีชื่อตัวและชื่อสกุล รูปถ่ายและที่อยู่ตามทะเบียนบ้านในขณะที่ยื่นคำขอ(๒)เลขประจำตัวประชาชน(๓)มีเลขประจำตัวผู้ช่วยเหลือการปฏิบัติงานของพนักงานเจ้าหน้าที่จำนวนเจ็ดหลัก ประกอบด้วยรหัสจังหวัดจำนวนสองหลักเลขท้ายของปีพุทธศักราชที่ได้รับการแต่งตั้งเป็นผู้ช่วยเหลือการปฏิบัติงานของพนักงานเจ้าหน้าที่จำนวนสองหลักและลำดับผู้ช่วยเหลือการปฏิบัติงานของพนักงานเจ้าหน้าที่ของจังหวัดนั้นจำนวนสามหลัก(๔)ลายมือชื่อและตำแหน่งของผู้ออกบัตร(๕)ด้านหลังบัตรให้มีตราสัญลักษณ์ผู้ช่วยเหลือการปฏิบัติงานของพนักงานเจ้าหน้าที่อยู่ตรงกลางด้านบนมีข้อความ บัตรประจำตัวผู้ช่วยเหลือการปฏิบัติงานของพนักงานเจ้าหน้าที่ อยู่ตรงกลาง และมีข้อความ วันออกบัตร วันบัตรหมดอายุ อยู่ด้านล่างรูปถ่ายตาม(๑) ต้องเป็นรูปถ่ายหน้าตรง ไม่สวมหมวกหรือแว่นตาดำ และไม่ใส่ผ้าคลุมหน้า เว้นแต่ผู้ซึ่งมีความจำเป็นตามนิกายของศาสนาหรือลัทธินิยมในทางศาสนาแต่จะต้องเปิดให้เห็นใบหน้า หน้าผาก คิ้ว ตา จมูก ปาก และคางเป็นรูปถ่ายขนาดหนึ่งนิ้ว ถ่ายไว้ไม่เกินหกเดือน และให้มีการประทับตรากรมประมงไว้ข้อ๑๑ การปฏิบัติหน้าที่ผู้ช่วยเหลือการปฏิบัติงานของพนักงานเจ้าหน้าที่ให้อยู่ภายใต้เงื่อนไขดังนี้(๑)ต้องปฏิบัติหน้าที่ภายใต้การควบคุม กำกับ ดูแล ของพนักงานเจ้าหน้าที่ที่มีอำนาจเฉพาะในเรื่องนั้นตามที่กำหนดไว้ในพระราชกำหนดการประมงพ.ศ. ๒๕๕๘(๒)ต้องนำบัตรประจำตัวผู้ช่วยเหลือการปฏิบัติงานของพนักงานเจ้าหน้าที่ซึ่งกรมประมงออกให้ติดตัวไปด้วยขณะออกปฏิบัติหน้าที่และนำออกแสดงต่อผู้ที่เกี่ยวข้องทุกครั้ง(๓)ให้ปฏิบัติหน้าที่เฉพาะในเขตพื้นที่จังหวัดซึ่งเป็นที่ตั้งขององค์กรชุมชนประมงท้องถิ่นที่ตนมีชื่อเป็นสมาชิกเว้นแต่ในกรณีจำเป็นอย่างอื่นให้ปฏิบัติหน้าที่ในเขตพื้นที่อื่นได้ตามการร้องขอของพนักงานเจ้าหน้าที่เป็นครั้งคราวไป(๔)ต้องปฏิบัติหน้าที่ด้วยความซื่อสัตย์ สุจริต และรักษาความลับของทางราชการข้อ๑๒ ให้ผู้ช่วยเหลือการปฏิบัติงานของพนักงานเจ้าหน้าที่พ้นจากการเป็นผู้ช่วยเหลือการปฏิบัติงานของพนักงานเจ้าหน้าที่ด้วยเหตุดังต่อไปนี้(๑)ตาย(๒)ลาออก โดยได้รับอนุมัติจากอธิบดีกรมประมง(๓)เป็นผู้ขาดคุณสมบัติตามข้อ ๔ (๓) (๔) (๗) (๘) (๙) (๑๐) (๑๑) หรือ (๑๒)(๔)มีคำสั่งให้พ้นจากการเป็นผู้ช่วยเหลือการปฏิบัติงานของพนักงานเจ้าหน้าที่ด้วยเหตุที่กระทำการฝ่าฝืนกฎหมายว่าด้วยการประมงกระทำการฝ่าฝืนหรือไม่ปฏิบัติตามข้อ ๑๑ (๑) และ (๔) หรือกระทำการอื่นใดที่ไม่เหมาะสมหรือเป็นปฏิปักษ์ต่อการปฏิบัติหน้าที่ผู้ช่วยเหลือการปฏิบัติงานของพนักงานเจ้าหน้าที่กรณีการสั่งให้พ้นจากการเป็นผู้ช่วยเหลือการปฏิบัติงานของพนักงานเจ้าหน้าที่ด้วยเหตุตาม (๓) และ (๔) ให้พนักงานเจ้าหน้าที่ซึ่งควบคุม กำกับ ดูแลการปฏิบัติงาน จัดทำรายงานข้อเท็จจริงหรือพฤติการณ์ของผู้นั้นต่อสำนักงานประมงจังหวัดเพื่อเสนอความเห็นต่ออธิบดีกรมประมงเมื่อผู้ช่วยเหลือการปฏิบัติงานของพนักงานเจ้าหน้าที่ถูกสั่งให้พ้นจากหน้าที่แล้วให้คัดชื่อออกจากทะเบียนและให้เรียกบัตรประจำตัวผู้ช่วยเหลือการปฏิบัติงานของพนักงานเจ้าหน้าที่คืน โดยให้สำนักงานประมงจังหวัดแจ้งให้องค์กรชุมชนประมงท้องถิ่นที่ผู้นั้นเป็นสมาชิกทราบด้วยข้อ๑๓ การปฏิบัติหน้าที่ของผู้ช่วยเหลือการปฏิบัติงานของพนักงานเจ้าหน้าที่ตามประกาศนี้ย่อมได้รับความคุ้มครองและได้รับสิทธิประโยชน์ตามระเบียบข้อบังคับของทางราชการข้อ๑๔ เครื่องแบบหรือตราสัญลักษณ์สำหรับใช้ในการปฏิบัติงานของผู้ช่วยเหลือการปฏิบัติงานของพนักงานเจ้าหน้าที่ให้เป็นไปตามรูปแบบที่กำหนดข้อ๑๕ ให้กองบริหารจัดการด้านการประมงเป็นหน่วยงานกลางในการปฏิบัติให้เป็นไปตามประกาศนี้และดำเนินการเพื่อจัดให้มีเครื่องแบบหรือตราสัญลักษณ์สำหรับใช้ในการปฏิบัติงานของผู้ช่วยเหลือการปฏิบัติงานของพนักงานเจ้าหน้าที่ตามความเหมาะสมข้อ๑๖[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๑๖มีนาคม พ.ศ. ๒๕๕๙วิมล จันทรโรทัยอธิบดีกรมประมง[เอกสารแนบท้าย]๑. ใบสมัครผู้ช่วยเหลือการปฏิบัติงานของพนักงานเจ้าหน้าที่๒. แบบประกาศนียบัตร๓.แบบบัตรประจำตัวผู้ช่วยเหลือการปฏิบัติงานของพนักงานเจ้าหน้าที่๔.คำขอมีบัตรประจำตัวผู้ช่วยเหลือการปฏิบัติงานของพนักงานเจ้าหน้าที่(ดูข้อมูลจากภาพกฎหมาย)ปริยานุช/จัดทำ๔ เมษายน ๒๕๕๙ชวัลพร/ตรวจ๔ เมษายน ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๗๖ ง/หน้า ๔๒/๓๑ มีนาคม ๒๕๕๙